| Medaljeoversikt |
| --- |
| Konkurrerte for Sovjetunionens flagg Sovjetunionen |
| Friidrett |
| De olympiske ringer Sommer-OL |
| Sølv | Helsingfors 1952 | Spydkast |
|  EM |
| Gull | Bern 1954 | Femkamp |

**Aleksandra Georgijevna Tsjudina** (født 6. november 1923, død 28. oktober 1990) var en sovjetisk idrettsutøver fra Kramskaja i Belgorod oblast i Russland. Storvokste Tsjudina, på 188 cm, var en svært allsidig idrettsutøver. Hun deltok på høyt nivå i ishockey, basketball, sykling og tennis. Både i friidrett og i volleyball var hun i verdenstoppen.

Karriere
--------

### Friidrett

Tsjudina deltok i høydehopp under friidretts-EM 1946 i Oslo, det første internasjonale mesterskapet Sovjetunionen noen gang sendte en tropp til. Hun tok sølvmedaljen med resultatet 1,57 m, bak franske Anne-Marie Colchen som var den eneste til å gå over 1,60 m.

Under de olympiske lekene i Helsingfors i 1952 vant Tsjudina tre medaljer på ett døgn. Først tok hun sølv i lengdehopp, med 6,04 meter, hvor hun ble slått av Yvette Williams fra New Zealand med ti centimeter. Dagen etter kastet hun spydet 50,01 meter og tok en ny sølvmedalje, bak Dana Zátopková fra Tsjekkoslovakia som seiret med et kast på 50,47 m. Til sist klarte hun 1,63 m i høydehopp, nok til å sikre seg bronsemedaljen.

Tsjudina deltok i mange øvelser i EM i friidrett 1954 i Bern. Det startet med femteplass i spydkast, før hun deltok i femkamp over to dager. Innimellom øvelsene i femkampen deltok hun i lengdehoppfinalen, hvor hun med et hopp på 5,93 meter tok EM-sølvet. Deretter ble hun europamester i femkamp, 41 poeng foran Maria Sander fra Tyskland. Dagen etter at hun vant EM-gull, deltok hun i høydehopp og ble nummer seks.

I tiden 1945-56 vant Tjsudina flere gull i friidrett enn noen annen i sovjettiden. De 31 gullmedaljene fordelte seg på 400 meter, 80 meter hekk, høydehopp, lengdehopp, spydkast og femkamp.

### Volleyball

Tsjudina var også en helt sentral spiller på Sovjetunionen sitt kvinnelandslag i volleyball i over ti år. .

Hun var med å vinne de tre første verdensmesterskapene i volleyball i 1952, 1956 og 1960. Dessuten ble hun europeisk mester i volleyball i 1949, 1950, 1951 og 1958.

Referanser
----------

1. ↑   Store sovjetiske encyklopedi (1969–1978), avsnitt, vers eller paragraf Чудина Александра Георгиевна, besøkt 28. september 2015[Hentet fra Wikidata]
2. ↑  «Olympedia – Athletics».
3. ↑  «Volleyball - Weltmeisterschaften (Damen)». *Historie*. Sport Komplett. Besøkt 21. februar 2008.
4. ↑  «Volleyball - Europameisterschaften (Damen)». *Historie*. Sport Komplett. Besøkt 21. februar 2008.

Eksterne lenker
---------------

* (de) Aleksandra Tsjudina – Munzinger Sportsarchiv Rediger på Wikidata

* (en) Aleksandra Tsjudina – Olympics.com Rediger på Wikidata

* (en) Aleksandra Tsjudina – Olympic.org Rediger på Wikidata

* (en) Aleksandra Tsjudina – Olympedia Rediger på Wikidata

* (en) Aleksandra Tsjudina – Sports-Reference (OL-resultater – arkivert) Rediger på Wikidata

* (en) Aleksandra Tsjudina – Track and Field Statistics Rediger på Wikidata

| * v
* d
* r
Europamestere i femkamp |
| --- |
| 
* **1950**: Arlette Ben Hamo
* 1954: Aleksandra Tsjudina
* 1958: Galina Bystrova
* **1962**: Galina Bystrova
* 1966: Valentina Tikhomirova
* 1969: Liese Prokop
* 1971: Heide Rosendahl
* 1974: Nadezjda Tkatsjenko
* 1978: Margit Papp

 |

|  |  |
| --- | --- |
| Oppslagsverk/autoritetsdata | Prabook **·** Munzinger (iba) **·** Munzinger (sport)
 |